Diari Oficial de la Generalitat Valenciana


Sumari del DOGV 8901, del 09-09-2020 (2020/7050)

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 615.30, Model econòmic, de la Conselleria d'Hisenda i Model Econòmic, per a la inclusió d'una línia de subvenció de concessió directa per import de 4.000.000 d'euros, finançada amb ajust en el mateix capítol i programa. Expedient 06.020/20-100.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8901

Data del DOGV
:   09-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7050


Data del document
:   03-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 615.30, Model econòmic, de la Conselleria d'Hisenda i Model Econòmic, per a la inclusió d'una línia de subvenció de concessió directa per import de 4.000.000 d'euros, finançada amb ajust en el mateix capítol i programa. Expedient 06.020/20-100. [2020/7050]  
  
  
En l'annex de transferències i subvencions de capital del programa 615.30, Model econòmic, està consignada la línia de subvenció S5136, «Incentius a la inversió empresarial per a impulsar la transformació del model econòmic de la Comunitat Valenciana».  
La necessitat d'adaptar les bases reguladores d'aquestes subvencions, però sobretot, l'excepcionalitat de les circumstàncies de l'emergència sanitària i les seues conseqüències socioeconòmiques, impedeixen que es realitze una convocatòria d'ajudes durant l'exercici 2020 a càrrec de l'esmentada línia de subvenció.  
L'actual escenari d'emergència viscut i l'estat de nova normalitat fa necessària la reorientació de la major part del crèdit disponible en la línia de subvenció esmentada, cap al finançament d'un nou programa d'ajudes contemplades en el Decret 103/2020, de 7 d'agost, del Consell, pel qual es van aprovar les bases reguladores per a la concessió directa de subvencions a projectes d'inversió per a afrontar l'emergència sanitària davant possibles rebrots de Covid-19, mitjançant la reorientació de les capacitats productives de la indústria manufacturera valenciana, i incloure-hi una nova línia de subvenció en el mateix capítol i programa, a càrrec de les disponibilitats de la línia S5136.  
  
A aquest efecte, i en virtut del que es disposa en l'article 168.1.c de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer i únic  
Autoritzar les següents modificacions en l'annex de transferències i subvencions de capital del programa 49.27.98.966.99, Model econòmic:  
  
1) Minorar la dotació de la línia de subvenció de concurrència competitiva S5136, d'acord amb el següent detall:  
  
Codi Denominació Dotació anterior Modificació Dotació actual  
S5136 Incentius a la inversió empresarial per a impulsar la transformació del model econòmic de la Comunitat Valenciana. 70.815.934 € 4.484.610 8.600.000  
  
  
  
2) La inclusió d'una nova línia de subvenció amb les dades descriptives i per l'import que es detalla a continuació:  
  
Codi: S1005 Denominació: Subvencions directes a les empreses valencianes que hagen reorientat la seua activitat i les seues capacitats productives per a produir material sanitari per a fer front a possibles rebrots de Covid-19.  
Import: 4.000.000 Beneficiaris previstos: empreses, independentment de la seua forma jurídica.  
Regulació: Concessió directa article 168.1.c Llei 1/2015, de 6 de febrer.  
Decret 103/2020, de 7 d'agost, del Consell. Descripció i finalitat: concessió de subvencions a les empreses de la indústria manufacturera valenciana que hagen adaptat la seua activitat o reorienten les seues capacitats productives amb la finalitat de produir a gran escala material sanitari per a atendre un previsible increment de demanda i afrontar l'emergència sanitària davant possibles rebrots de Covid-19, d'acord amb les condicions per a aquesta mena d'ajudes establides en el nou marc temporal d'ajudes d'estat.  
Publicar dades: sí Aportació Generalitat no condicionada: 4.000.000  
  
  
València, 3 de setembre de 2020.- El conseller d'Hisenda i Model Econòmic: Vicent Soler i Marco.